Sophie Ellis-Bextor

Sophie Michelle Ellis-Bextor (lahir 10 April 1979) ialah penyanyi, penulis lagu dan model Inggeris. Beliau mula terkenal pada akhir 1990-an, sebagai penyanyi utama kumpulan rock indie Theaudience. Selepas kumpulan itu dibubarkan, Ellis-Bextor memulakan kerjaya muzik secara solo, mencapai kejayaan yang meluas pada awal tahun 2000an. Muziknya ialah campuran pop arus perdana, disko, nu-disco, dan pengaruh elektronik 1980-an. 

Album solo pertamanya, Read My Lips, dikeluarkan pada September 2001. Album ini mencapai nombor dua di Carta Album UK and menerima pensijilan platinum berganda oleh British Phonographic Industry (BPI). Ia menjadi kejayaan komersial antarabangsa, terjual sebanyak 2 juta unit serata dunia. Ia menghasilkan empat single, tiga daripadanya mencapai kedudukan teratas di UK. Pada tahun 2003, Read My Lips memenangi Anugerah Edison untuk "Best Dance Album". Album kedua Ellis-Bextor, Shoot from the Hip, dikeluarkan pada Oktober 2003. Album ini mencapai nombor 19 di UK dan dua single telah dikeluarkan. Trip the Light Fantastic, album ketiganya, dikeluarkan pada Mei 2007 dan mencapai nombor 7 di UK. Tiga lagu dalam album ini dikeluarkan sebagai single, salah satunya mencapai 10 teratas di UK.

Diskografi 
Album studio 

 Read My Lips (2001) 
 Shoot from the Hip (2003) 
 Trip the Light Fantastic (2007) 
 Make a Scene (2011) 
 Wanderlust (2014) 
 Familia (2016)

Jelajah
Utama
 2002–2003: "Read My Lips Tour" 
 2009–2010: "Straight to the Heart 2010 Tour" 
 2014: "Wanderlust Tour" 
 2017: "Familia Tour" 
 2019: "The Song Diaries Tour"

Undangan
 2006: "25 Live" 
 2007: "Beautiful World Live" 
 2010: "The Pandemonium Tour" 
 2011: "Erasure Total Pop! Forest UK Tour" 
 2019: "Summer 2019"

Rujukan

Pautan luar 

 
 
 

Orang hidup
Kelahiran 1979
Penyanyi wanita United Kingdom
Penggubah lagu United Kingdom
Peragawati United Kingdom